Diari Oficial de la Generalitat Valenciana


Sumari del DOGV 9494, del 21-12-2022 (2022/11061)

Delegació de la gestió de la taxa per utilització privativa o aprofitament especial constituït en el sòl, subsol o vol de les vies públiques municipals a favor d'empreses explotadores de serveis de subministrament de l'Ajuntament de Callosa d'en Sarrià en Suma Gestió Tributària. Diputació d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9494

Data del DOGV
:   21-12-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/11634


Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Delegació de la gestió de la taxa per utilització privativa o aprofitament especial constituït en el sòl, subsol o vol de les vies públiques municipals a favor d'empreses explotadores de serveis de subministrament de l'Ajuntament de Callosa d'en Sarrià en Suma Gestió Tributària. Diputació d'Alacant. [2022/11091]  
En compliment del que es disposa en l'art. 7.2 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, es publica l'acceptació, mitjançant Decret del president de la Diputació Provincial d'Alacant núm. 5.041, de data 18 de novembre de 2022, de la delegació efectuada pel Ple de l'Ajuntament de Callosa d'en Sarrià, en la seua sessió de data 30 de juny de 2022, amb l'abast, condicions generals i contingut establits en l'acord per a la delegació en la Diputació Provincial d'Alacant de les facultats atribuïdes en matèria de gestió, liquidació, inspecció i recaptació de tributs i ingressos de dret públic, i encàrrec de gestió en matèria d'aplicació dels tributs dels municipis de la província aprovat en la sessió del Ple Provincial de data 3 d'octubre de 2013, (BOP número 201, de data 22 d'octubre 2013, i el DOGV número 7139, de data 25 d'octubre 2013), en les matèries que a continuació s'assenyalen:  
  
Tributs i altres Ingressos de dret públic per als quals es delega en la Diputació Provincial d'Alacant les facultats atribuïdes als ajuntaments que a continuació es detallen en matèria de gestió, liquidació, inspecció tributària i recaptació.  
  
Callosa d'en Sarrià  
- Taxa per utilització privativa o l'aprofitament especial constituït en el sòl, subsol o vol de les vies públiques municipals a favor d'empreses explotadores de serveis de subministrament.  
  
Aquesta delegació realitzada a favor de la Diputació Provincial pel municipi de Callosa d'en Sarrià farà efecte el dia de la seua publicació en el Butlletí Oficial de la Província i estarà vigent fins a la finalització del cinqué any a comptar des de l'endemà de la seua entrada en vigor, i quedarà tàcitament prorrogada per períodes de cinc anys si cap de les parts manifesta expressament la seua voluntat en contra, cosa que s'ha de comunicar a l'altra part amb una antelació no inferior a sis mesos a la seua finalització o a la de qualsevol dels períodes de pròrroga.  
  
Alacant, 24 de novembre de 2022.- El president: Carlos Mazón Guixot. La secretària general: Amparo Koninckx Frasquet.